OpenLLM-France/wikimedia huggingface dataset:
# Torre del Oro

La Torre del Oro de Sevilla, és una torre militar albarrana (és a dir, separada de la resta de la muralla) que deu el seu nom al seu primitiu recobriment de rajoles amb reflexos daurats. Construïda en el primer terç del segle xiii per ordre del governador Abù l-Ulà, el seu nom és una traducció de l'àrab bury al-dahab, té dotze costats, i des del seu basament de carreus es tirava una forta cadena que creuava fins a l'altra riba del riu unint-se a altra torre que existia en aquest lloc, la Torre de la Fortalesa (una torre de menor importància) i així protegint l'entrada del port. Aquesta va ser la defensa que va haver de trencar l'esquadra castellana comandada per Ramón de Bonifaz abans de l'assalt de Ferran III de Castella, el 1248.
L'últim cos circular de la torre va ser afegit per Sebastián Van der Borcht el 1760. La torre va servir, a més de presó en l'edat mitjana, i de recinte segur per a guardar, de vegades, els metalls preciosos portats periòdicament per la flota d'Índies. Actualment és Museu Naval. Conté gravats, cartes marines, maquetes, instruments antics de navegar així com documents històrics. Traça una imatge de la història naval de Sevilla, de la importància del riu i de la petjada de marins il·lustres. L'any 2005 es va realitzar la seva última restauració, retornant-li tota l'esplendor perduda per les inclemències del temps, el vandalisme i els vehicles de motor.

## Curiositats

* Va sofrir en diverses ocasions l'intent d'enderrocament per a diversos profits. La primera vegada va ser després del terratrèmol de Lisboa de 1755 al qual va sobreviure, quan al Marquès de Monte Real se li va ocórrer proposar la seva demolició, per tal d'eixamplar el passeig de cotxes de cavalls. Aquest projecte no va arribar a realitzar-se per l'oposició dels sevillans, que van denunciar-ho al rei que també va mitjançar.
* La segona vegada que va córrer perill va ser durant la Revolució de 1868, que es va posar a la venda per a aprofitar els seus materials, els sevillans s'hi van rebel·lar altra vegada.

## Galeria d'Imatges

* Cos superior
* Detall del cos superior, des de la terrassa
* Detall del cos superior
* Almenes, des de la terrassa

## Bibliografia

* Falcón Márquez, Teodoro. La Torre del Oro (en castellà). Sevilla: Diputación Provincial de Sevilla. Servicio de Publicaciones, 1983. ISBN 978-84-500-9121-2.
# Teó (escriptor)

Teó (Theon, Θέων) fou un escriptor o gramàtic grec comentarista de Nicandre de Claros (segons Esteve de Bizanci) i considerat un metge per Fabricius, però potser el confon amb Teó d'Alexandria
Es pensa que va escriure uns comentaris sobre Apol·loni Rodi i Licofró de Calcis.

## Referències

* ↑ 3.Theon a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1081
# Teó d'Alexandria

Teó d'Alexandria és el nom dels següents personatges:
* Teó d'Alexandria (astrònom), geòmetra i astrònom grec
* Teó d'Alexandria (segle II aC), metge grec
* Teó d'Alexandria (segle IV), metge grec
# Teó (retòric)

Teó (Theon, Θέων) fou un sofista i retòric grec, que fou el mestre de Damasci en oratòria. Va viure a finals del segle v i començaments del segle vi. Damasci va conservar alguns detalls de la seva vida i obra que foren recollits per Foci; també l'esmenta Suides que diu que era descendent de Santa Marcel·la i diu que el seu pare (o més probablement el seu tutor) fou Ecdici; li costava molt aprendre i encara que va arribar a dominar el coneixement dels antics poetes i oradors, no va ser mai capaç de portar els seus coneixements a la pràctica i escriure o pronunciar discursos.
Suides diu que va escriure un tractat de retòrica anomenat τέχνη ῥητορική

## Referències

* ↑ Smith, Philip. «Theon (8.)». A: William Smith (ed.). A Dictionary of Greek and Roman biography and mythology (en anglès). Londres: John Murray, 1870.
# Tocro pitnegre

El tocro pitnegre (Odontophorus leucolaemus) és una espècie d'ocell de la família dels odontofòrids (Odontophoridae) que habita la selva humida de Costa Rica i l'oest de Panamà.

## Referències

* ↑ «Tocro pitnegre». Cercaterm. TERMCAT, Centre de Terminologia. Rev. 11 octubre 2024(català)
# Tici

«Tici» té aquests significats:
* Tici (Ribera), pintura de Josep de Ribera.
* Personatges:
** Tici (fill de Zeus), gegant fill de Zeus i d'Elara
** Tici, qualsevol membre de la gens Tícia.
# Their Own Desire

Their Own Desire és una pel·lícula estatunidenca dirigida per E. Mason Hopper, estrenada el 1929. És un drama romàntic previ al Codi Hays protagonitzat per Norma Shearer, Belle Bennett, Lewis Stone, Robert Montgomery, i Helene Millard. El film va ser adaptat per James Forbes i Frances Marion de la novel·la de Sarita Fuller, i va ser dirigida per E. Mason Hopper. El 1930 fou nominada a l'Oscar a la millor actriu per Norma Shearer, que acabà guanyant The Divorcee.

## Argument

Una jove està preocupada quan s'entera que el seu pare s'està divorciant de la seva mare per casar-se amb una altra dona. Els seus propis sentiments canvien, tanmateix, quan s'enamora d'un jove que resulta ser el fill de l'amor nou del seu pare.

## Repartiment

* Norma Shearer: Lucia 'Lally' Marlett
* Belle Bennett: Harriet Marlett
* Lewis Stone: Henry 'Hal' Marlett
* Robert Montgomery: John Douglas Cheever
* Helene Millard: Beth Cheever
* Cecil Cunningham: Tia Caroline Elrick

## Referències

* ↑ Allmovie parla d'una història curta de Fuller.
* ↑ «Their Own Desire». The New York Times.
# Tremel·làcies

Tremellaceae és una família de fongs dins l'ordre Tremellales. Té una distribució cosmopolita i conté tant gèneres teleomorfs com anamorfs, d'aquest darrers la majoria són llevats. Totes les espècies telemòrfiques són paràsites d'altres fongs. Els cossos fructífers, quan es produeixen, són gelatinosos.
Actualment aquesta família comprèn 18 gèneres amb unes 250 espècies vàlides. Inclou el gènere Tremella, que té dues espècies comestibles i cultivades, i el gènere de llevats Cryptococcus, algunes espècies del qual són patògens dels humans i causen la malaltia criptococcosis.

## Referències

* ↑ Bandoni RJ. «The Tremellales and Auriculariales: an alternative classification». Transactions of the Mycological Society of Japan, 25, 1984, pàg. 489–530.
* ↑ Hanelt P, Buttner, R.. Mansfeld's Encyclopedia of Agricultural and Horticultural Crops: (Except Ornamentals). Santa Clara, CA: Springer-Verlag TELOS, 2001, p. 23. ISBN 3-540-41017-1 [Consulta: 21 abril 2010].
# Torre Moruna

La Torre Moruna és un edifici del municipi de Castelldefels (Baix Llobregat) declarat bé cultural d'interès nacional.

## Descripció

És una torre de defensa, aïllada, de planta circular i cos cilíndric. Està feta amb carreus irregulars disposats en filades i coberts en gran part d'heura que no deixa veure si es conserva alguna obertura. L'alçada conservada és inferior als 3m.

## Història

Originàriament era una torre de guaita que, situada en un turó davant del mar, als espadats del Garraf, formava part de la línia de vigilància entre la Torre Barona i la de Sant Salvador. El nom que porta actualment sembla que va ser posat per un dels propietaris del sector després de la Guerra Civil Espanyola.

## Referències

* 1 2 3 «Torre Moruna». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 abril 2015].

## Enllaços externs

* Torre Moruna Arxivat 2010-06-20 a Wayback Machine., fitxa del catàleg de l'Ajuntament
# Torrot

«Torrot» té aquests significats:
* Torrot (empresa), marca de bicicletes i motocicletes fabricades a Vitòria entre els anys 1950 i 1980
* Torrot Electric, marca de bicicletes i motocicletes fabricades a Vidreres d'ençà del 2013
# Torticoli

El torticoli és un trastorn distònic al coll definit per una posició anormal i asimètrica del cap o del coll, que pot ser deguda a diverses causes. El terme torticoli deriva de les paraules llatines tortus, que significa "torçat", i collum, que significa "coll".
El cas més freqüent no té una causa evident, i el dolor i la dificultat per girar el cap, en adults, solen desaparèixer al cap d'uns dies, fins i tot sense tractament.

## Referències

* ↑ Dauer, W.; Burke, RE; Greene, P; Fahn, S «Current concepts on the clinical features, aetiology and management of idiopathic cervical dystonia». Brain, vol. 121, 4, 1998, pàg. 547–60. DOI: 10.1093/brain/121.4.547. PMID: 9577384.
* ↑ Cooperman, Daniel R. Karmel-Ross, Karen. The Differential Diagnosis of Torticollis in Children. 17, 1997, p. 1–11. DOI 10.1080/J006v17n02_01. ISBN 978-0-7890-0316-4.
# UCATx

UCATx és una plataforma per recollir els MOOC de les universitats catalanes que va néixer el 2015 impulsat per la Generalitat i va tancar mesos després. Va tenir un cost de 109.000 euros.
El binomi Internet-educació està més de moda que mai. Cada vegada hi ha més gent que estudia a distància perquè és una bona opció per poder compaginar estudis i feina i perquè l'educació en línia permet una flexibilitat horària total. Fa pocs anys, les universitats catalanes van veure la tirada que començava a tenir aquest fenomen i, seguint l'exemple dels Estats Units, van començar a oferir cursos en línia oberts a tothom, gratuïts i no exclusius per a estudiants universitaris. La idea era fer arribar l'ensenyament de qualitat a tothom, més enllà del seu lloc de procedència, classe social o nivell econòmic. La iniciativa va ser un èxit i ben aviat es a arribar a Catalunya. Des d'aleshores han aparegut moltes plataformes que recullen l'oferta de cursos d'universitats de tot el món, com Coursera, EdX o Udacity, per citar-ne algunes.
Per iniciativa de la Secretaria d'Universitats i Recerca, a Catalunya es va crear la plataforma UCATx amb l'objectiu d'agrupar en un sol portal tota l'oferta de MOOCs de les universitats catalanes. D'aquesta manera, UCATx esdevé una nova finestra conjunta per facilitar l'accés a totes aquelles persones que vulguin participar-hi. La majoria dels MOOC que s'hi presenten tenen una durada d'entre quatre i deu setmanes i, en la majoria de casos, s'atorga un certificat d'aprofitament, si es demostra que s'han assimilat uns continguts mínims.

## Referències

* ↑ Jané, Carmen. «Les universitats catalanes busquen nous usos per als MOOC», 01-10-2018. [Consulta: 10 setembre 2019].
* ↑ «UCATx, tots els MOOC de les universitats catalanes. Jove.Cat. Generalitat de Catalunya». Arxivat de l'original el 2017-11-07. [Consulta: 5 novembre 2017].
* ↑ «UCATx» (en anglès). Arxivat de l'original el 2017-10-14. [Consulta: 5 novembre 2017].
* ↑ «UCATx: la plataforma de MOOC de les universitats catalanes | CSUC». Arxivat de l'original el 2017-11-07. [Consulta: 5 novembre 2017].
# Tusse de Remunye

La Tusse de Remunye (o Tusse de Remuñe) és un cim de 3.041 m d'altitud, amb una prominència de 29 m, que es troba a la capçalera de la Vall de Lliterola, al massís de Perdiguero, entre la província d'Osca (Aragó) i el departament dels Alts Pirineus (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1 [Consulta: 23 setembre 2017]. Arxivat 2019-05-01 a Wayback Machine.
# Treffynnon

Treffynnon (anglès: Holywell) és una localitat del nord-est de Gal·les de 9.800 habitants, que forma part del comtat de Flintshire (comtat preservat: Clwyd). Està situada al llarg de l'estuari del riu Dee (que algun quilòmetre més endavant desemboca a la badia de Liverpool) i en l'àrea al voltant del Greenfield Valley Heritage Park.

## Etimologia

El topònim Holywell significa literalment "font sagrada" i és degut a la font dedicada a Santa Winfreda de Gal·les, lloc de pelegrinació considerada una de les "set meravelles" de Gal·les.

## Localització

Treffynnon es troba entre Rhyl i Queensferry (respectivament a sud-est de la primera i a nord/nord-oest de la segona), gairebé davant de les ciutats angleses de Liverpool i Port Sunlight (situades al llarg de la riba oposada del riu Dee).

## Evolució demogràfica

Al cens del 2011, Treffynnon tenia 9.808 habitants. En el del 2001 n'havia tingut menys, uns 9.312, i en el del 1991 uns 9.761.

## Arquitectura

El centre històric de Treffynnon té una seixantena d'edificis classificats.

### Edificis i llocs d'interès
#### Abadia de Basingwerk

A la rodalia de Treffynnon s'alcen les ruines de l'abadia de Basingwerk, una abadia cistercenca fundada l'any 1131 probablement per Ranulf, senyor de Chester.
* Treffynnon: les ruïnes de l'abadia de Basingwerk

#### Font de Santa Winfreda

Entre les antigues possessions de l'abadia, hi havia la font de Santa Winfreda (St Winifred's Well), esmentada com un lloc important de pelegrinació des del 1115.
* Treffynnon: la font de Santa Winfreda

#### Panton Place

Un altre lloc d'interès de Treffynnon és Panton Place, un complex de 16 edificis construït el 1816 per Paul Panton Jr. (1758–1822), que va ser xèrif de Flintshire el 1815.

## Esport

* Holywell Town Football Club, equip de futbol

## Referències

* 1 2 3 4 Holywell (Flintshire) a City Population
* 1 2 3 «Holywell - Web oficial: About Holywell». Arxivat de l'original el 2014-02-25. [Consulta: 10 març 2018].
* 1 2 3 A.A.V.V., Key Guide - Gran Bretagna, Touring Club Italiano, Milà, 2007, p. 434
* 1 2 3 «Holywell - Web oficial: Places to Visit». Arxivat de l'original el 2014-02-22. [Consulta: 10 març 2018].
* ↑ Basingwerk Abbey a Castles of Wales
* ↑ St Winifred's Well a Castles of Wales
* ↑ Holywell Town FC

## Enllaços externs

* Holywell - Web institucional Arxivat 2014-02-05 a Wayback Machine.
* St. Winifred's Well - Web institucional Arxivat 2022-08-18 a Wayback Machine.
# Tàngara arlequinada de Puerto Rico

La tàngara arlequinada de Puerto Rico (Spindalis portoricensis) és un ocell antany ubicat a la família thraupidae com a incertae sedis i avui ubicat als espindàlids (Spindalidae). És endèmic de l'illa de Puerto Rico, on és anomenat com reina mora. L'espècie és àmpliament distribuïda per tota l'illa i és una part important de l'ecosistema porto-riqueny a causa de la seva ajuda dins la dispersió de les llavors i la reproducció de les plantes. El spindalis de Puerto Rico ha estat proposat com l'ocell nacional de l'Estat Lliure Associat de Puerto Rico.

## Descripció

La reina mora exhibeix dimorfisme sexual amb els mascles de colors més vius i les femelles de colors opacs. El mascle és molt vistós, de color verd al dors i coll i pit ataronjats. El seu cap és negre amb dues bandes blanques que corren per sobre i sota dels ulls. La cua i les ales són grises a negre amb bandes blanques petites en les puntes. En contrast, la femella és de color verd olivera opac amb bandes blanques molt poc notables. En dimorfisme sexual també és notable en pes i talla, les femelles són lleugerament més pesades, però de menor longitud que els mascles. El pes dels mascles està entre 22,5 i 37,0 g amb una mitjana de 30,8 g, mentre que en les femelles està entre 28,1 i 41,1 g, amb una mitjana de 33,5 g. La longitud de les ales dels mascles està entre 82 i 88,5 mm, amb una mitjana de 85,2 mm, mentre que en les femelles està entre 80 i 85,5 mm, amb una mitjana de 82,6 mm. La longitud de la cua dels mascles està entre 59 i 68 mm, amb una mitjana de 63,3 mm, mentre que en les femelles està entre 56 i 65,5 mm amb una mitjana de 60,6 mm.

## Distribució i hàbitat

El spindalis de Puerto Rico actualment és trobat més generalment en plantacions que en el seu hàbitat natural, els boscos de Maricao i el bosc nacional Yunque. També pot ser trobat en jardins, escodrinyant nèctar de flor, i altres àrees on creix fruita. És distribuït per tota l'illa de Puerto Rico i rarament trobat per sobre dels 1.000 metres d'altitud.

## Referències

* ↑ «Tàngara arlequinada de Puerto Rico». Cercaterm. TERMCAT, Centre de Terminologia. Rev. 20/09/2022(català)
* ↑ Gill, F.; Donsker, D.; Rasmussen, P. (Eds). 2022. IOC World Bird List (v12.1). doi: 10.14344/IOC.ML.12.1.
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* 1 2 «Puerto Rico in Brief». Busregister.com. Arxivat de l'original el 2012-07-22. [Consulta: 30 març 2013].
* ↑ Tàngara arlequinada de Puerto Rico a Avibase
* ↑ Puerto Rican Spindalis
* ↑ Wilson (1997) Taxonomy of the Stripe-Headed Tanager, Genus Spindalis (Aves:Thraupidae) of the West Indies Arxivat 2010-07-06 a Wayback Machine.

## Bibliografia

* Oberle, Mark. Las aves de Puerto Rico en fotografías (en castellà). Editorial Humanitas, 2003, p. 26. ISBN 0-9650104-2-2. Oberle, Mark. Las aves de Puerto Rico en fotografías (en castellà). Editorial Humanitas, 2003, p. 26. ISBN 0-9650104-2-2.
# Utica (Mississipi)

Utica és una població dels Estats Units a l'estat de Mississipi. Segons el cens del 2000 tenia 966 habitants.

## Demografia

Segons el cens del 2000, Utica tenia 966 habitants, 339 habitatges, i 241 famílies. La densitat de població era de 124,7 habitants per km².
Dels 339 habitatges en un 29,5% hi vivien nens de menys de 18 anys, en un 37,8% hi vivien parelles casades, en un 27,4% dones solteres, i en un 28,9% no eren unitats familiars. En el 26% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,43.
Per edats la població es repartia de la següent manera: un 28,8% tenia menys de 18 anys, un 11,7% entre 18 i 24, un 24,8% entre 25 i 44, un 18,3% de 45 a 60 i un 16,4% 65 anys o més.
L'edat mediana era de 32 anys. Per cada 100 dones de 18 o més anys hi havia 85,9 homes.
La renda mediana per habitatge era de 27.614 $ i la renda mediana per família de 30.083 $. Els homes tenien una renda mediana de 28.594 $ mentre que les dones 21.932 $. La renda per capita de la població era d'11.491 $. Entorn del 17,1% de les famílies i el 27,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Utica». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Utica». American Fact Finder. Oficina del Cens dels Estats Units, 12-01-2010.
# Usingeriessa

Usingeriessa és un gènere d'arnes de la família Crambidae.

## Taxonomia

* Usingeriessa brunneosuffusa (Hampson, 1917)
* Usingeriessa brunnildalis Dyar, 1906
* Usingeriessa decoralis (Dognin, 1905)
* Usingeriessa hemilitha (Meyrick, 1936)
* Usingeriessa nigrifusalis (Dognin, 1911)
* Usingeriessa onyxalis (Hampson, 1897)
* Usingeriessa psalmoidalis (Schaus, 1924)
* Usingeriessa sinitalis (Schaus, 1906)
* Usingeriessa symphonalis (Dyar, 1914)
* Usingeriessa tamanalis (Schaus, 1924)
* Usingeriessa trespasalis (Dyar, 1926)

## Referències

* ↑ «GlobIZ search». [Consulta: 10 gener 2019].
# Vafsi

Vafsi (en tati: ووسی, vowsi) és un dialecte de la llengua tati parlada al poble de Vafs i als seus voltants a Markazi província de l'Iran.

## Referències

* ↑ Stilo, Donald L. «The Tati Language Group in the Sociolinguistic Context of Northwestern Iran and Transcaucasia». Iranian Studies, 14, 3/4, 1981, pàg. 137–187. DOI: 10.2307/4310364.
* ↑ Raheleh Izadifar. HENING TATI.

## Vegeu també

* Tati

## Per a llegir més

* Yousefi, Saeed Reza. 2012. ‘Tahlil væ bærræsi-e halæt væ halæt-næmai dær væfsi dær Chârchube Nazari-e Behinegi’ [Case and Case Marking in Vafsi within the OT Framework]. M.A. Thesis. Shahid Beheshti University. Under the supervision of Mahinnaz Mirdehghan.
* Mirdehghan, Mahinnaz and Saeed Reza Yousefi. 2017. ‘Dative Case Marking in Vafsi within the OT Framework.’ In Iranian Studies, Vol. 5, No. 1, pp. 149–161. DOI: 10.1080/00210862.2015.1108720.
* Mirdehghan, Mahinnaz and Saeed Reza Yousefi. 1395/2016. ‘Hærf-e ezafenæmai-e efteraqi dær Vafsi dær čaharčub-e næzæri-e behinegi [Differential Adpositional Case Marking in Vafsi within the OT Framework].’ In Language Related Research, 7 (3), pp. 197–222, Tehran: Tarbiat Modares University.
* Donald Stilo. 2010. "Ditransitive Constructions in Vafsi: a Corpus-Based Study." In Studies in Ditransitive Constructions: A Comparative Handbook, edited by Andrej Malchukov et al. 243-276. de Gruyter.
* Stilo, Donald L. Summer - Autumn, 1981. “The Tati Language Group in the Sociolinguistic Context of Northwestern Iran and Transcaucasia.” Iranian Studies. Taylor & Francis, Ltd.
* Stilo, Donald L., and Ulrich Marzolph. 2004.Vafsi Folk Tales: Twenty Four Folk Tales in the Gurchani Dialect of Vafsi as Narrated by Ghazanfar Mahmudi and Mashdi Mahdi and Collected by Lawrence P. Elwell-Sutton. Wiesbaden: Reichert.
* Csató, Isaksson, and Jahani, trans. 2005. Linguistic Convergence and Areal Diffusion: Case Studies from Iranian Semitic and Turkic. RoutledgeCurzon.
* Stilo, Donald. 2004. "Coordination in three Western Iranian languages: Vafsi, Persian and Gilaki." Typological Studies in Language 58: 269-332.
* Stilo, Donald L. 1971. A grammar of Vafsi-Tati: An application of a transformational computer model. Unpublished PhD Dissertation, University of Michigan.
* Elwell-Sutton, Laurence Paul. 1960. The Vafsi Dialect (North-Western Persia).
* Bakhtyari, Behrooz Mahmoudi. "Vafsi Folk Tales. Wiesbaden, Ludwig Reichert Verlag, 2004, 288 p., biblio., no index.", Abstracta Iranica [En ligne], Volume 27. 2004. document 34, mis en ligne le 02 janvier 2007, consulté le 20 février 2014.

## Enllaços externs

* Vafs Village Weblog
* Vafsi Folk Tales Arxivat 2006-09-03 a Wayback Machine.
* Coordination in three Western Iranian languages: Vafsi, Persian and Gilaki Arxivat 2007-03-12 a Wayback Machine.
* A Description of the Northwest Iranian Project at the Max Planck Institute for Evolutionary Anthropology Arxivat 2006-10-01 a Wayback Machine.
# Tàngara de corona opalina

La tàngara de corona opalina (Tangara callophrys) és un ocell de la família dels tràupid (Thraupidae).

## Hàbitat i distribució

Habita la selva pluvial i vegetació secundària de les terres baixes, del sud-est de Colòmbia, est de l'Equador, est del Perú, nord de Bolívia i oest del Brasil.

## Referències

* ↑ «Tàngara de corona opalina». Cercaterm. TERMCAT, Centre de Terminologia. Rev. 20/10/2022(català)
# USV Elinkwijk

L'Utrechtse Sportvereniging Elinkwijk, conegut com a USV Elinkwijk, és un club de futbol neerlandès, amb seu a Utrecht. Va jugar a futbol professional durant els anys 1955-1970. Marco van Basten va ser jugador del club durant els seus anys de joventut.

## Història

El club es va fundar l'any 1919. El 1970 DOS Utrecht, Elinkwijk i Velox es van fusionar al club FC Utrecht. DOS Utrecht, Elinkwijk i Velox van ser refundats com a clubs d'aficionats.
Elinkwijk va jugar a la Hoofdklasse durant els anys 1974–1992 i 1996–2013.

## Entrenadors

* 195X-1957 Gilbert Richmond
* 1957–19XX Wim Groenendijk
* 196-1966 Joop de Busser
* 1966 Piet Dubbelman
* 1966–1968 J de Bouter
* 1968–1970 Evert Mur

## Referències

* ↑ «Delpher Kranten- Het vrĳe volk : democratisch-socialistisch dagblad 13-02-1957». kb.nl.
* 1 2 3 «B. Dubbelman trainer van Elinkwijk», 18-03-1966. [Consulta: 28 febrer 2019].
* 1 2 «Delpher Kranten – De tĳd : dagblad voor Nederland 31-05-1968». kb.nl.

## Enllaços externs

* USV Elinkwijk - Lloc web oficial